open-index/open-wikipedia-markdown huggingface dataset:
Maailmankieli

**Maailmankieli** on kieli, jonka asema on erittäin tärkeä ja määräävä kansainvälisessä toiminnassa. Maailmankieliksi mielletään muun muassa englanti ja ranska, mutta esimerkiksi YK:n virallisina työkielinä ovat myös espanja, kiina, venäjä ja arabia.

## Englanti

Englanti on tunnetuin globaaleista kielistä. Sitä opetetaan yleisesti niissäkin maissa, joissa englanti ei ole virallisena kielenä. Tämän vuoksi sitä käytetään kansainvälisessä viestinnässä yhä enemmän. Englannin osaaminen on länsimaissa nykyisin varsin tärkeää. Englantia puhuvia voidaan laskutavasta riippuen sanoa olevan hieman yli miljardista kahteen miljardiin.

## Ranska

Ranskaa pidetään myös yhtenä maailmankielenä. Sitä puhuu arviolta noin 200 miljoonaa ihmistä viidessä maanosassa, joko äidinkielenä tai työkielenä. Ranska on historiallisista syistä virallinen diplomaattien ja kansainvälisen postilaitoksen käyttämä kieli. Ranska on myös tärkeä kieli myös EU:ssa, jossa useat viralliset tekstit laaditaan ensin ranskaksi ja vasta sitten käännetään muille kielille. Ranska on kuitenkin menettänyt globaalia asemaansa englantiin nähden.

## Arabia
Arabia on seemiläinen kieli, jota puhuu noin 200–300 miljoonaa ihmistä. Se on kuitenkin jakautunut useisiin murteisiin, joiden keskinäinen ymmärrettävyys vaihtelee. Arabia on rituaalisesti tärkeä kieli islamilaisessa maailmassa, koska se on Koraanin kieli ja valtaosa uskontoon liittyvistä käsitteistä on arabiankielisiä. Valtaosa maailman muslimeista ei osaa arabiaa, mutta osaa silti ulkoa uskonnonharjoittamiseen ja rukouksiin kuuluvia tekstejä, joita opetetaan jo lapsille koraanikouluissa. Arabian opettelu kuuluu islamilaisen uskonoppineen koulutukseen.

## Englanti ja ranska kansainvälisissä organisaatioissa

Englanti ja ranska ovat virallisia työskentelykieliä seuraavissa kansainvälisissä organisaatioissa 

*Nato
*OECD
*International Labor Bureau
*Kansainvälinen Olympiakomitea
*Kansainvälinen postiliitto
*Punainen Risti
*Union of International Associations (UIA)

## Katso myös

* Kansainvälinen apukieli
* Lingua franca

## Aiheesta muualla

*Englanti - maailmankieli (PDF) 
*Miksi ranska on globaali kieli?
The Gits

**The Gits** oli yhdysvaltalainen punk rock -yhtye. Se toimi vuosina 1986-1993.

The Gits perustettiin Yellow Springsissä, Ohiossa, mutta se siirtyi vuonna 1989 Seattleen. Yhtye hajosi laulaja Mia Zapatan kuoltua 1993, mutta muutamia sen levytyksiä on julkaistu vielä tämän jälkeen.

## Jäsenet
* Mia Zapata - laulu
* Joe Spleen - kitara
* Steve Moriarty - rummut
* Matt Dresdner - basso

## Diskografia
* *Frenching the Bully* (1992)
* *Enter: The Conquering Chicken* (1993)
* *Kings and Queens* (1996) - äänitetty 1988
* *Seafish Louisville* (2000) - aiemmin julkaisematonta materiaalia ja uudelleenmiksauksia / -masterointeja

## Aiheesta muualla
* Viralliset sivut
Mia Zapata

**Mia Katherine Zapata** (25. elokuuta 1965 – 7. heinäkuuta 1993) oli yhdysvaltalainen laulaja, joka toimi vuodesta 1986 kuolemaansa saakka The Gits -yhtyeessä. 

Zapata vietti nuoruutensa Louisvillessä, Kentuckyssä, jossa hän myös aloitti laulamisen ja kitaransoiton. Vuonna 1986 Zapata oli yksi The Gitsin perustajajäsenistä. Yhtye muutti vuonna 1989 Seattleen. Zapata joutui aamuyöllä 7. heinäkuuta 1993 Seattlessä raiskauksen ja murhan uhriksi. Hänet haudattiin Louisvilleen. 

49-vuotias kuubalaissyntyinen kalastaja Jesus Mezquia tuomittiin vuonna 2004 Zapatan murhasta 36 vuodeksi vankeuteen.

## Lähteet
Will Young

**Will Young** (s. 20. tammikuuta 1979) on brittiläinen poplaulaja ja näyttelijä. Hän nousi julkisuuteen Britannian *[[Pop Idol]]* -kykyjenetsintäohjelman myötä vuonna 2002. Young on Pop Idol -kilpailun jälkeen tehnyt menestyneen uran.

## Ennen Pop Idolia

Will Robert Young ja hänen veljensä Rupert syntyivät kaksosina Hungerfordissa Berkshiressä. Youngilla on vanhempi sisko, Emma. Will Young opiskeli Horris Hillissä peruskoulussa ja Wellingtonin opistossa.

Päätettyään opintonsa Wellingtonissa Young lähti opiskelemaan Exeterin yliopistoon politiikkaa. Vuonna 2001 Young aloitti kolmivuotiset musiikinopinnot taidekoulussa Chiswickissä Lontoossa. 

## Musiikkiura

Helmikuussa 2002 Young voitti ITV-kanavan *Pop Idol* -kilpailun. 

Will Youngin ensimmäinen single sisälsi cover-version Westlifen kappaleesta *Evergreen* ja Cathy Denniksen *Pop Idol*- voittajalle säveltämän *Anything is Possiblen*. Maaliskuussa 2002 single teki Isossa-Britanniassa listahistoriaa, kun sitä myytiin ensimmäisenä päivänä 403 027 kappaletta. Lopulta singleä myytiin 1,7 miljoonaa kappaletta, ja siitä tuli yhdenneksitoista myydyin single Britannian musiikkihistoriassa.

Will Young voitti Brit Award -palkintoja muun muassa singleistään *The Long and Winding Road* ja *Leave Right Now*. Hän sai myös lukuisia muita arvostettuja palkintoja.

Marraskuussa 2005 Young julkaisi kolmannen albuminsa *Keep on* samaa aikaa albumin ensimmäisen singlen *Switch it on* kanssa. Toinen single *All Time Love* nousi Britannian singlelistan kolmossijalle.

1. toukokuuta 2006 pidetyssä äänestyksessä Young äänestettiin "Britannian kaikkien aikojen suosituimmaksi" artistiksi.

## Näyttelijänura

Will Young otti vuonna 2005 vastaan roolin BBC:n tuottamasta, Judi Denchin tähdittämästä *[[Mrs Henderson esittää]]* -filmistä. Saman vuoden marraskuussa julkaistu elokuva sai erinomaiset arvostelut.

## Yksityiselämä

Pian *Pop Idol* -voittonsa jälkeen Young paljasti olevansa homoseksuaali keltaisen lehdistön huhuttua asiasta. Young kertoi, ettei ole koskaan piilotellut seksuaalisuuttaan eikä asia häiritse häntä.

Youngin kaksoisveli Rupert teki itsemurhan vuonna 2020. Hän oli kärsinyt vuosia alkoholismista.

## Diskografia

**Albumit**
* *From Now On* (2002)
* *Friday's Child* (2003)
* *Keep On* (2005)
* *Let It Go* (2008)
* *Echoes* (2011)
* *85% Proof* (2015)
* *Lexicon (2019)
* *Crying on the Bathroom Floor (2021)

**Singlet**

**Anything is Possible/Evergreen* (2002) (**#1** UK)
**Light My Fire* (2002) (**#1** UK) 
**The Long and Winding Road/Suspicious Minds* feat. Gareth Gates (2002) (**#1** UK) 
**Don't Let Me Down/You and I* (2002) (#2 UK)
**Leave Right Now* (2003) (**#1** UK) 
**Your Game* (2004) (#3 UK) 
**Friday's Child* (2004) (#4 UK)
**Switch It On* (2005) (#5 UK) 
**All Time Love* (2006) (#3 UK)
**Who Am I* (2006) (#11 UK)
**Changes* (2008) (#10)
**Grace* (2008)
**Let It Go* (2009)
**Tell Me The Worst* (2009)
**Hopes & Fears* (2009 

**Muu tuotanto** 

**Pop Idol: The Big Band Album* (2002, Pop Idol-kokoelma)
**Bridget Jones - Elämäni sinkkuna* (2004, Soundtrack) 
**Do They Know It's Christmas?* (2004, Band Aid 20) 
**Mrs. Henderson Presents* (2005, soundtrack)

## Lähteet
Nicolo Gagliano

**Nicolo Gagliano** (n. 1740–1780) oli italialainen viulunrakentaja ja viulunrakentaja Alessandro Gaglianon vanhin poika. Joitakin hänen hienoista instrumenteistaan on erheellisesti pidetty Stradivariuksina.

Tyypillisiä merkintöjä:
:::* Nicolaii Gagliano fecit*
:::*in Napoli 1711*

:::*Nicolaus Gagliano filius*
:::*Alexandri fecit Neap. 1732*

## Aiheesta muualla
*Bibliografia
Pohjoinen ulottuvuus

**Pohjoinen ulottuvuus (PU)** on yhteistyötä neljän tasavertaisen kumppanin, Euroopan unionin, Venäjän, Norjan ja Islannin välillä. Maantieteellisesti pohjoisen ulottuvuuden alue kattaa Luoteis-Venäjän, Itämeren ja Euroopan arktiset alueet, mukaan lukien Barentsin alue. Pohjoisen ulottuvuuden tavoitteena on käytännön yhteistyön avulla tukea vakautta, hyvinvointia ja kestävää kehitystä alueella. Hallitustenvälisen yhteistyön lisäksi pohjoinen ulottuvuus on laajentunut myös yliopistojen ja tutkimuslaitosten sekä liike-elämän väliseksi yhteistyöksi.

Ukrainan sodan seurauksena kaikki Pohjoiseen ulottuvuuteen liittyvä yhteistyö Venäjän kanssa on keskeytetty.

Pohjoinen ulottuvuus oli ensimmäisen kerran EU-laajuisesti esillä joulukuussa 1997 Luxemburgin Eurooppa-neuvostossa, jossa Suomi teki asiaa koskevan aloitteen. Feiran Eurooppa-neuvostossa kesäkuussa 2000 hyväksyttiin pohjoisen ulottuvuuden ensimmäinen toimintasuunnitelma. Pohjoisen ulottuvuuden politiikka uudistettiin Suomen EU-puheenjohtajuuskaudella 2006. EU:n, Venäjän, Norjan ja Islannin kesken neuvotellut uudet PU-asiakirjat astuivat voimaan vuoden 2007 alussa ja toimivat nykyisen pohjoisen ulottuvuuden yhteistyön perustana.

Pohjoisen ulottuvuuden yhteistyömuotona on kumppanuusmalli. Pohjoisen ulottuvuuden kumppanuudet pohjautuvat avoimelle, tasavertaiselle ja laajapohjaiselle osallistumiselle. Kumppanuudet ovat luonteeltaan erilaisia, mutta niissä kaikissa pyritään yhdistämään poliittinen linjanveto, asiantuntijatyö ja käytännön tason hanketoiminta. Kumppanuuksia on kaikkiaan neljä:

# ympäristökumppanuus
# sosiaali- ja terveyskumppanuus
# liikenne- ja logistiikkakumppanuus
# kulttuurikumppanuus

Muita toimintamuotoja ovat Pohjoisen ulottuvuuden instituutti ja Pohjoisen ulottuvuuden yritysneuvosto. Pohjoiset alueneuvostot (Itämeren valtioiden neuvosto, Barentsin euroarktinen neuvosto, Arktinen neuvosto sekä Pohjoismaiden ministerineuvosto) osallistuvat pohjoisen ulottuvuuden toimintaan tuomalla omia kehityskohteitaan PU-politiikan piiriin sekä tukemalla PU-hankkeiden toimeenpanoa eri tavoin.

Pohjoisen ulottuvuuden politiikalla on omat toimielimet, jotka kokoontuvat säännöllisesti keskustelemaan pohjoisen ulottuvuuden kehittämisestä. Myös kumppanimaiden parlamentaarikot kokoontuvat joka toinen vuosi Pohjoisen ulottuvuuden parlamentaarikkofoorumiin edistämään toimintaa.

Pohjoinen ulottuvuus saa rahoituksensa yhteisrahoituksen periaatteella. Rahoitus tulee osallistuvien maiden lisäksi EU:n rahoitusinstrumenteista ja -ohjelmista sekä kansainvälisiltä rahoituslaitoksilta.

## Lähteet

## Aiheesta muualla

* Pohjoinen ulottuvuus (Ulkoasiainministeriö)
Plasmapallo

**Plasmapallo** (yleensä koriste-esine) on lasinen, ontto pallo, jonka sisällä on sähköä johtavaa kaasua. Pallon keskellä on suurjännitemuuntajan toisiokäämiin yhdistetty elektrodi, josta lähtee sähköpurkauksia eli teslavirtoja ("valokaaria") lasikuvun sisäpintaan. Nämä valokaaret ovat ionisoitunutta kaasua eli plasmaa. Kun plasmapalloon koskettaa, sähköpurkaukset keskittyvät kosketettuun kohtaan.

Plasmapallon keksi Nikola Tesla kokeillessaan suuritaajuisen suurjännitteen käyttäytymistä tyhjiöidyllä lasiputkella.

Plasmapallon sisällä oleva kaasu on yleensä matalapaineinen, tyypillisesti esimerkiksi 1/10 tai 1/20 ilmanpaineesta. Täytekaasuna (vaikuttaa "valokaarien" väriin) käytetään muun muassa heliumia, neonia, hiilidioksidia, typpeä, happea, argonia, kryptonia tai ksenonia, joskus myös näiden seoksia.

## Katso myös

* Teslamuuntaja

## Lähteet

## Aiheesta muualla
Artaxatan taistelu

**Artaxatan taistelu** on vuonna 68 eaa. Rooman tasavallan ja Armenian kuningaskunnan välillä käyty taistelu. Roomalaisia joukkoja johti konsuli Lucius Licinius Lucullus ja armenialaisia kuningas Tigranes II, joka suojeli Pontoksen kuningasta Mithridates VI:ta. Roomalaiset hyökkäsivät ja kukistivat armenialaiset.

Kaksi roomalaista sotilasta palkittiin tässä taistelussa kunnianosoituksella epätavallisesta sankaruudesta, rohkeudesta varman kuoleman edessä. He rynnäköivät kahdestaan vihollisen ratsuväkilinjaa vastaan suojaten kaatunutta komentajaansa. Palkittujen sotilaiden nimet eivät ole säilyneet jälkipolville.
Lafayette

**Lafayette** tai **La Fayette** voi tarkoittaa seuraavia:

## Henkilöitä
* Markiisi de La Fayette, Marie-Joseph-Paul-Roch-Yves-Gilbert du Motier (1757–1834), ranskalainen kenraali ja poliitikko
* Madame de La Fayette, Marie-Madeleine Pioche de La Vergne (1634–1693), ranskalainen kirjailija
* Bernard Lafayette (1940–2026), yhdysvaltalainen kansalaisoikeusaktivisti

## Paikkoja
Lafayette on varsinkin Yhdysvalloissa usean kaupungin nimi. Ne on nimetty markiisi de La Fayetten mukaan.
*Chavaniac-Lafayette, kunta Ranskassa Haute-Loiren departementissa
*La Fayette, Alabama
*Lafayette, Colorado
*La Fayette, Georgia
*Lafayette, Indiana
*Lafayette, Kalifornia
*LaFayette, Kentucky
*Lafayette, Louisiana
*Lafayette, Minnesota
*LaFaeytte, New York
*Lafayette, Oregon
*Lafayette, Tennessee

## Laivoja
* USS Lafayette, useita Yhdysvaltain laivaston aluksia
** USS ''Lafayette'', vuonna 1848 nimellä *Aleck Scott* vesille laskettu höyrylaiva
** USS ''Lafayette'', vuonna 1932 nimellä *S/S Normandie* vesille laskettu matkustajaristeilijä, otettiin Yhdysvaltain laivaston palvelukseen vuonna 1941
** USS ''Lafayette'', vuonna 1963 vesille laskettu Lafayette-luokan sukellusvene

## Muita
* Galeries Lafayette, tavaratalo Pariisissa

## Katso myös
*Lafayetten piirikunta
Sabugal

**Sabugal** on Portugalin kunta Guardan piirissä Centron hallintoalueella. Sen pinta-ala on noin 823 neliökilometriä ja väkiluku 11&nbsp;290 (vuonna 2024). Kunnan väestötiheys on siten 14 asukasta neliökilometrillä.

Sabugalin pormestari on Vítor Manuel Dias Proença.

## Freguesiat

## Lähteet

## Aiheesta muualla

*Viralliset sivut
Pinhel

**Pinhel** on Portugalin kunta Guardan piirissä Centron hallintoalueella. Sen pinta-ala on noin 485 neliökilometriä ja väkiluku 7&nbsp;817 (vuonna 2024). Kunnan väestötiheys on siten 16 asukasta neliökilometrillä.

Pinhelin pormestari on Luís Videira Poço. Kunnan juhlapäivä on 25. elokuuta.

## Freguesiat
* Alverca da Beira
* Atalaia
* Azevo
* Bogalhal
* Bouça Cova
* Cerejo
* Cidadelhe
* Ervas Tenras
* Ervedosa
* Freixedas
* Gouveia
* Lamegal
* Lameiras
* Manigoto
* Pala
* Pereiro
* Pinhel
* Pínzio
* Pomares
* Póvoa de El-Rei
* Safurdão
* Santa Eufémia
* Sorval
* Souro Pires
* Valbom
* Vale de Madeira
* Vascoveiro

## Lähteet

## Aiheesta muualla

*Kunnan internetsivut
Grândola

**Grândola** on kunta Setúbalin piirissä, Portugalissa. Sen pinta-ala on 807,0 km² ja väkiluku noin 14&nbsp;800. 

Grândolan nykyinen pormestari on António Figueira Mendes. Kunnan juhlapäivä on 22. lokakuuta. 

## Pitäjät
* Azinheira dos Barros e São Mamede do Azinhal
* Carvalhal
* Grândola
* Melides
* Santa Margarida da Serra

## Lähteet

## Aiheesta muualla

* Viralliset sivut
Aragvi

**Aragvi** () on 112 kilometriä pitkä joki Georgiassa. Se saa alkunsa Suurelta Kaukasukselta ja liittyy Mtkvariin Mtskhetan kaupungissa.

Jokeen rakennettu vesivoimala tuottaa merkittävän osan Georgian sähköstä. Pato valmistui vuonna 1986 ja muodosti jokeen Žinvalin tekojärven. Ananurin linnoitus sijaitsee joen varrella tekoaltaan lähellä.

## Lähteet

## Aiheesta muualla

*Sosioekonominen kartta Aragvin jokilaaksosta
Palmela

**Palmela** on kunta Setúbalin piirissä, Portugalissa. Sen pinta-ala on 465,0 km² ja väkiluku noin 62&nbsp;800.

Palmelan nykyinen pormestari on Ana Vicente. Kunnan juhlapäivä on 1. kesäkuuta.

## Freguesiat
* Marateca
* Palmela
* Pinhal Novo
* Poceirão
* Quinta do Anjo

## Lähteet

## Aiheesta muualla

*Viralliset sivut
Ruusutorpan koulu

**Ruusutorpan koulu** on peruskoulu, joka sijaitsee Espoon Leppävaarassa, osoitteessa Leppävaarankatu 24. Ruusutorpan koulu tarjoaa tavallisen perusopetuksen lisäksi myös montessoriopetusta. Koulu on yhtenäiskoulu, siellä opetetaan kaikkia luokka-asteita 1–9, minkä lisäksi myös Työväenopistolla on toimipiste samoissa tiloissa. Koulun rehtorina toimi sen perustamisesta joulukuuhun 2023 asti Aaro Partanen. Joulukuussa 2023 rehtorina aloitti Birgit Paju. Koulussa on myös TAO- ja esikoululuokat. Lukuvuonna 2011–2012 Ruusutorpan koulussa oli noin 650 oppilasta. Vuonna 2015 vieraskielisten oppilaitten osuus koulun oppilaista oli 25,9 %. 

## Historia
Koulu avattiin vuonna 2002.

## Lähteet

## Aiheesta muualla
* Ruusutorpan koulun kotisivu
Pearl Jam (albumi)

**Pearl Jam** on Pearl Jamin kahdeksas studioalbumi, joka julkaistiin 2. toukokuuta 2006. Se oli yhtyeen ensimmäinen J Records -levy-yhtiön julkaisema levytys.

Albumi äänitettiin Seattlessa vuoden 2005 aikana. Sen ensimmäinen single, "World Wide Suicide" tuli myyntiin online-levykauppoihin 14. maaliskuuta 2006. Ilmestyessään albumi nousi Yhdistyneen kuningaskunnan albumilistoilla viidenneksi ja Yhdysvalloissa toiseksi. Suomessa albumi nousi virallisen albumilistan sijalle 13. Kappaleesta "Life Wasted" tehtiin myös musiikkivideo. 

Rolling Stone -lehti kutsui Pearl Jamia yhtyeen parhaaksi albumiksi kymmeneen vuoteen. 

## Kappaleet

## Kokoonpano
* Eddie Vedder – laulu, kitara
* Mike McCready – kitara
* Stone Gossard – kitara
* Jeff Ament – basso
* Matt Cameron – rummut ja lyömäsoittimet

## Arvostelut
* Metacritic: 74/100
* AllMusic: 
* The A.V. Club: B+
* Entertainment Weekly: B+
* Pitchfork: 5.5/10
* Rolling Stone: 

## Lähteet
Ananuri

**Ananuri** on linnoitus Aragvi-joen varrella Dušetin piirikunnassa Mtskheta-Mtianetin hallintoalueella Georgiassa. Se sijaitsee 66 kilometriä maan pääkaupungista Tbilisistä pohjoiseen Georgian sotilastien varrella Žinvalin tekojärven äärellä.

Linnoitus on rakennettu 1600- ja 1700-luvuilla. Se kuului Aragvin herttuoille, jotka hallitsivat aluetta jo 1200-luvulla. Linnoituksen luona on käyty useita taisteluita: vuonna 1739 Ksanin herttua Šamše sytytti linnoituksen palamaan ja murhasi Aragvin herttuan ja hänen koko perheensä, ja neljä vuotta myöhemmin alueen talonpojat surmasivat hallitsijansa ja kutsuivat Kartlin kuningas Teimuraz II:n hallitsemaan aluetta.

Alun perin linnoituksessa oli kaksi osaa, ja vain niistä ylempi on säilynyt hyvin. Se kohoaa nykyisin yhdeksän kilometriä tekojärven yläpuolella, mutta rakentamisen aikaan järveä ei ollut. Linnoituksen korkein torni tunnetaan nimellä Šeupovari ja se on rakennettu 1600-luvulla.

Ananuri-Festung-06-2019-gje.jpg|
File:Ananuri Gruzia 2019 5.jpg|
Ananuri-Mariae-Himmelfahrt-Kirche-02-2019-gje.jpg|
Ananuri-Mariae-Himmelfahrt-Kirche-10-Suedfassade-Detail-2019-gje.jpg|
Ananuri-Mariae-Himmelfahrt-Kirche-42-Ikonostase-2019-gje.jpg|
Ananuri-Mariae-Himmelfahrt-Kirche-32-Wandmalerei-2019-gje.jpg|
Ananuri-Erloeser-Kirche-08-2019-gje.jpg|


## Lähteet

## Aiheesta muualla

*Kuvia Ananurista
Armamar

**Armamar** on Portugalin kunta Viseun piirissä Norten hallintoalueella. Sen pinta-ala on noin 117 neliökilometriä ja väkiluku 5&nbsp;635 (vuonna 2024). Kunnan väestötiheys on siten 48 asukasta neliökilometrillä.

Armamarin pormestari on João Paulo Fonseca. Kunnan juhlapäivä on 24. kesäkuuta.

## Freguesiat
* Aldeias
* Aricera
* Armamar
* Cimbres
* Coura
* Folgosa
* Fontelo
* Goujoim
* Queimada
* Queimadela
* Santa Cruz
* Santiago
* Santo Adrião
* São Cosmado
* São Martinho das Chãs
* São Romão
* Tões
* Vacalar
* Vila Seca

## Lähteet

## Aiheesta muualla

* Kunnan internetsivut
Carregal do Sal

**Carregal do Sal** on Portugalin kunta Viseun piirissä Centron hallintoalueella. Sen pinta-ala on noin 117 neliökilometriä ja väkiluku 9&nbsp;261 (vuonna 2024). Kunnan väestötiheys on siten 79 asukasta neliökilometrillä.

Carregal do Salin pormestari on Paulo Jorge Catalino de Almeida Ferraz.

## Freguesiat
* Beijós
* Cabanas de Viriato
* Currelos
* Oliveira do Conde
* Papízios
* Parada
* Sobral

## Lähteet

## Aiheesta muualla

* Kunnan internetsivut
Castro Daire

**Castro Daire** on Portugalin kunta Viseun piirissä Centron hallintoalueella. Sen pinta-ala on noin 379 neliökilometriä ja väkiluku 13&nbsp;790 (vuonna 2024). Kunnan väestötiheys on siten 36 asukasta neliökilometrillä.

Castro Dairen pormestari on Paulo Martins de Almeida. Kunnan juhlapäivä on 29. kesäkuuta.

## Freguesiat
* Almofala
* Alva
* Cabril
* Castro Daire
* Cujó
* Ermida
* Ester
* Gafanhão
* Gosende
* Mamouros
* Mezio
* Mões
* Moledo
* Monteiras
* Moura Morta
* Parada de Ester
* Pepim
* Picão
* Pinheiro
* Reriz
* Ribolhos
* São Joaninho

## Lähteet

## Aiheesta muualla

* Kunnan internetsivut
Cinfães

**Cinfães** on kunta Viseun piirissä, Portugalissa. Sen pinta-ala on 239,3 neliökilometriä ja väkiluku noin 20&nbsp;427.

Cinfãesin nykyinen pormestari on Armando Mourisco. Kunnan juhlapäivä on 24. kesäkuuta.

## Freguesiat
* Alhões
* Bustelo
* Cinfães
* Espadanedo
* Ferreiros de Tendais
* Fornelos
* Gralheira
* Moimenta
* Nespereira
* Oliveira do Douro
* Ramires
* Santiago de Piães
* São Cristóvão de Nogueira
* Souselo
* Tarouquela
* Tendais
* Travanca

## Lähteet

## Aiheesta muualla

* Virallinen sivusto
Mangualde

**Mangualde** on kunta Viseun piirissä, Portugalissa. Sen pinta-ala on 219,3 km² ja väkiluku noin 19&nbsp;900.

Mangualden nykyinen pormestari on João Azevedo. Kunnan juhlapäivä on 8. syyskuuta.

Mangualdessa sijaitsee ranskalaisen autonvalmistaja PSA Peugeot Citroënin autotehdas, joka valmistaa Citroën Berlingo- ja Peugeot Partner -automalleja.

## Freguesiat
*Abrunhosa-a-Velha
*Alcafache
*Cunha Baixa
*Espinho
*Fornos de Maceira Dão
*Freixiosa
*Mangualde, Mesquitela e Cunha Alta
*Moimenta de Maceira Dão e Lobelhe do Mato
*Quintela de Azurara
*Santiago de Cassurrães e Póvoa de Cervães
*São João da Fresta
*Tavares

## Lähteet

## Aiheesta muualla

* Viralliset sivut
Alcochete

**Alcochete** on kunta Setúbalin piirissä, Portugalissa. Sen pinta-ala on 128,4 neliökilometriä ja väkiluku noin 17&nbsp;600. Kaupungissa sijaitsee Sporting Clube de Portugalin jalkapalloakatemia. Alue on kehittynyt merkittävästi Euroopan pisimmän sillan, Vasco da Gama -sillan läheisyyden ansiosta.

Alcocheten nykyinen pormestari on Luís Franco. Kunnan juhlapäivä on 24. kesäkuuta.

Portugalin kuningas Emanuel I syntyi Alcocheten kylässä vuonna 1469.

## Freguesiat
* Alcochete
* Samouco
* São Francisco

## Lähteet

## Aiheesta muualla

* Viralliset sivut
Sesimbra

**Sesimbra** (ääntämisohje portugaliksi  [sɨˈzĩbɾɐ]) on kunta Setúbalin piirissä, Portugalissa. Se sijaitsee Serra da Arrábida -vuoriston juurella. Luontainen satama Setúbalin lahdella tarjoaa kalastuselinkeinon monelle. Kunnan pinta-ala on 194,98 km² ja väkiluku noin 49&nbsp;500.

Sesimbran pormestari on Augusto Pólvora. Kunnan juhlapäivä on 4. toukokuuta.

## Freguesiat
*Castelo
*Quinta do Conde
*Santiago

## Lähteet

## Aiheesta muualla

* Viralliset sivut
Stormblåst

**Stormblåst** on Dimmu Borgirin vuonna 1996 julkaisema melodinen black metal -albumi. Albumi on yhtyeen toinen ja viimeinen kokonaan norjankielinen äänite. Yhtyeen keulahahmot, Silenoz ja Shagrath, äänittivät ja soittivat albumin uudelleen vuonna 2005.

## Kappaleet
Kaikki kappaleet säveltänyt ja sanoittanut Shagrath & Silenoz, ellei toisin mainita.

#
#
#
#
#
#
#
#
#
#

## Kokoonpano
*Shagrath - soolokitara, laulu
*Silenoz - rytmikitara, laulu
*Tjodalv - rummut, lyömäsoittimet
*Tristan - bassokitara
*Stian Aarstad - koskettimet, piano

## Taustaa
* *Guds fortapelse* -kappaleen intro on otettu Antonín Dvořákin sinfonia nro 9 e-molli op. 95, lisänimeltään *Uudesta maailmasta*.
* Kosketinsoittaja Stian Aarstad plagioi *Sorgens Kammer* -kappaleen melodian tietokonepelistä nimeltä *[[Agony (videopeli)|Agony]]*, tästä syystä kappale jäi pois uusintanauhoitukselta.
* Aarstad kopioi myös *Alt lys er svunnet hen* -kappaleen intron Magnum-yhtyeen kappaleesta *Sacred hour*.

## Lähteet

## Aiheesta muualla
* 
*
Penedono

**Penedono** on Portugalin kunta Viseun piirissä Norten hallintoalueella. Sen pinta-ala on noin 134 neliökilometriä ja väkiluku 2&nbsp;808 (vuonna 2024). Kunnan väestötiheys on siten 21 asukasta neliökilometrillä.

Penedonon pormestari on Cristina Maria Ferreira. Kunnan juhlapäivä on 29. kesäkuuta.

## Freguesiat
* Antas e Ourozinho
* Beselga
* Castainço
* Penedono e Granja
* Penela da Beira
* Póvoa de Penela
* Souto

## Lähteet

## Aiheesta muualla

* Viralliset sivut
Stormblåst MMV

**Stormblåst 2005** on Dimmu Borgirin uusintanauhoitus vuonna 1996 julkaistusta black metal -albumista Stormblåst. Kappaleet ovat samat kuin alkuperäisellä, lukuun ottamatta "Sorgens Kammer" -kappaletta, jota ei voitu nauhoittaa tekijänoikeuksien takia. Sen sijaan albumilla on kappale "Sorgens Kammer Del II", joka on edellä mainitun instrumentaalin toinen osa, ja myös "Avmaktslave".
Rumpuja levyllä soittaa Mayhem-yhtyeen Hellhammer.

Myös *Alt lys er svunnet hen* -kappaleen introa on muutettu tekijänoikeudellisista syistä.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
*Shagrath - laulu, kitara, bassokitara
*Silenoz - laulu, kitara, bassokitara
*Mustis - koskettimet
*Hellhammer - rummut

## Aiheesta muualla
* 
*
Svetitskhoveli

**Svetitskhovelin katedraali** () on katedraali Mtskhetan kaupungissa Georgiassa maan pääkaupungin Tbilisin pohjoispuolella. Se oli maan suurin kirkkorakennus, kunnes Samtavisin katedraali valmistui Tbilisiin. Se sijaitsee aivan Mtskhetan keskustassa lähellä Kura- ja Aragvi-jokien yhtymäkohtaa.

## Historia

Kirkon nimi tarkoittaa ”elämää antavaa pilaria”. Perimätiedon mukaan Kristuksen kaapu on haudattu paikalle: Elioz-niminen georgianjuutalainen oli matkalla Jerusalemissa ja toi kaavun Mtskhetaan. Eliozin sisar Sidonia otti kaavun häneltä, mutta menehtyi uskonnolliseen tunnekuohuun. Kaapua ei saatu irrotettua hänen käsistään ja se haudattiin maahan hänen kanssaan. Sidonian haudalle kasvoi puu, jonka kirkon rakentajat hakkasivat poikki, mutta puu ei kaatunut. Pyhä Nino teki puusta ehjän rukouksen avulla, ja se alkoi kukkia. Toisen version mukaan puu jäi leijumaan ilmaan; eräs versio vuorostaan kertoo, ettei kirkon viimeistä, seitsemättä seetripilaria saatu paikoilleen ennen Ninon rukouksia ja pilarista tuli parantavaa mirhaa.

Iberian ensimmäinen kristitty kuningas Mirian III rakensi paikalle 300-luvulla maan ensimmäisen kirkon. Se tuhoutui 420-luvulla ja kuningas Vakhtang I korvasi sen myöhemmin kivisellä kirkolla, jonka jäänteet ovat nähtävillä nykyisen kirkon vasemmalla puolella. Katolikos Melkhisedek I rakennutti nykyisen Svetitskhovelin katedraalin vuosina 1010–1029. Ristinmuotoisen kirkon suunnitteli Arsukisdze-niminen arkkitehti ja siitä tuli Itä-Georgian kuninkaiden hautakirkko, jonne on haudattu esimerkiksi Vakhtang, Erekle II ja Giorgi XII. Timur Lenkin joukot tuhosivat sitä 1300-luvulla, mutta kuningas Aleksandre I restauroi rakennusta vuosina 1413–1440 ja rakensi sen nykyisen kupolin. Katedraalia ympäröi 1700-luvulla rakennettu puolustusmuuri. Nartheksin oikealla puolella on 1300-luvulla rakennettu kappeli, jota sanotaan Pyhän haudan kirkon kopioksi.

Svetitskhoveli on otettu vuonna 1994 yhdessä Mtskhetan muiden historiallisten monumenttien kanssa Unescon maailmanperintöluetteloon.

## Lähteet

## Aiheesta muualla
Jazz Jackrabbit 2

**Jazz Jackrabbit 2** on Epic MegaGamesin kehittämä tasohyppelypeli. Peli on julkaistu vuonna  Windowsille. Peli on seuraaja *[[Jazz Jackrabbit]]ille*. Sen päähenkilönä on pieni vihreä jänis joka kantaa isoa asetta, tehtävänään kukistaa kilpikonna Devan Shell ja pelastaa prinsessa Eva Earlong. 

Haasteenaan Jazzilla on tällä kertaa pelastaa timantti pahantahtoisen Devan Shellin kynsistä, sillä hän aikoo käyttää sitä aikakonettaan varten muokatakseen historian kulkua pysyvästi.

## Pelihahmot
### Jazz
Jazz on pelin nimihahmo, hänet tunnistaa vihreästä turkista, punaisesta otsahihnasta ja sinisestä, kookkaasta aseesta.

#### Jazzin erityiskyvyt
* *superhyppy* - pidettäessä alas-näppäintä pohjassa ja painettaessa hyppynäppäintä, Jazz hyppää korkeammalle nyrkki ojossa, murskaten !-merkkisiä palikoita ja muita esteitä.
* *propellikorvat* - Jazzin ollessa ilmassa, painettaessa hyppynäppäintä useamman kerran, hän pyörittää korviaan kuin helikopterin propelleja.

### Spaz
Spaz on Jazzin älynlahjoiltaan vähäinen veli, jonka tunnistaa punaisesta turkista, sinisistä saappaista ja vihreästä aseesta.

#### Spazin erityiskyvyt
* *karatepotku* - pidettäessä alas-näppäintä pohjassa ja painettaessa hyppynäppäintä, Spaz suorittaa potkun, jolla voi tuhota !-merkittyjä palikoita tai vihollisia. Suunta määräytyy mihin suuntaan Spazin kasvot tuolloin osoittavat.
* *kaksoishyppy* - painettaessa hyppynäppäintä kaksi kertaa, Spaz hyppää kaksoishypyn, jonka avulla hän voi päästä korkeammille tasoille.

## Pelijaksot
Episodeja on 4, jotka jakautuvat 3 eri maailmaan joista on 2 erilaista tasoa.
* **Formerly a Prince** (Olipa kerran prinssi)
Jazzin täytyy löytää tiensä ulos linnasta, ulos kuninkaalliseen puutarhaan ja sieltä Devanin laboratorioon.
* **Jazz in Time** (Jazz ajan matkassa) 
Tässä Jazz seikkailee läpi viktoriaanisen kauden, päätyy Liisan Ihmemaahan ja löytää itsensä rannalta.
* **Flashback** (Takauma)
Jo alkuperäisestä Jazz Jackrabbitista tutut planeetat Diamondus, Tubelectric ja Medivo ovat mukana taas, joko entistä ehompina - tai entistä pahempina.
* **Funky Monkeys** (Apinointia)
Viidakon siimeksistä Jazzin pitää koluta tiensä alamaailmojen kylmiin syvyyksiin, löytääkseen Devan rikinkatkuisesta piilopaikastaan ja kukistaa hänet lopullisesti!

## Jazz Creation Station
Tässä tasoeditorissa voit luoda ja muokata omia tasojasi pelattavaksi ja jaettavaksi verkossa muille pelaajille.

## Kehittäjät
* Pääohjelmoija: Arjan Brussee
* Ohjelmointi: Michiel Ouwehand
* Taide ja suunnittelu: Nick Stadler
* Suunnittelu, tuotanto: Cliff Bleszinski
* Musiikki: Alexander Brandon
* Elokuvalliset animaatiot: Dean Dodrill
* Äänitehosteet: Nando Eweg
* Ylimääräinen tasosuunnittelu: John MacLellan
* Tuottaja, ylimääräinen musiikki: Robert A. Allen
* Ääniohjelmointi: Carlo Vogelsand
* Ylimääräinen musiikki: Sean Hiler

## Aiheesta muualla
* 
* Jazz 2 Online 
* jazzjackrabbit.net
Alpiarça

**Alpiarça** on Portugalin kunta Santarémin piirissä Alentejon alueella. Sen pinta-ala on noin 95 neliökilometriä ja väkiluku 7&nbsp;493 (vuonna 2024). Kunnan väestötiheys on siten 79 asukasta neliökilometrillä.

Alpiarçan pormestari on Sónia Isabel Mendes. Kunnan juhlapäivä on 2. huhtikuuta.

## Freguesiat
* Alpiarça

## Lähteet

## Aiheesta muualla

* Kunnan internetsivut
Venäläinen kalenteri

Venäjällä käytettiin ennen vuotta 1918 juliaanista kalenteria, joka vaihtui gregoriaaniseen kalenteriin vuonna 1918. 31. tammikuuta jälkeen päiväksi vaihtui 14. helmikuuta ja kolmetoista päivää jäi väliin.

Venäläisessä kalenterissa vuosi alkoi 1. syyskuuta ja vuodet laskettiin raamatullisesta maailman luonnista alkaen.

Tsaari Pietari I:n uudistusten osana Moskovan Venäjällä siirryttiin juliaaniseen kalenteriin. Vuosiluku vaihtui vuodesta 7208 jälkeen maailman luomisen juliaanisen kalenterin vuoteen 1700 jälkeen kristuksen syntymän.

Venäjän ortodoksinen kirkko ei kuitenkaan halunnut siirtyä Neuvosto-Venäjän aikana gregoriaaniseen kalenteriin, vaan käyttää edelleen juliaanista kalenteria.

## Katso myös
* Neuvostokalenteri

## Lähteet
Étienne Maurice Falconet

**Étienne Maurice Falconet** (1. joulukuuta 1716 Pariisi – 24. tammikuuta 1791 Pariisi) oli ranskalainen rokokooajan kuvanveistäjä.

Falconet veisti siroja rokokootyylisiä naishahmoja. Hän työskenteli 1766−1778 Pietarissa monumentaaliveistosten parissa. Näistä varsinkin Falconetin tunnetuimmassa työssä, Pietari Suuren ratsastajapatsaassa *[[Vaskiratsastaja]]ssa* on rokokoon ohella barokille ominaista elävyyttä ja dramaattisuutta. Patsaan toteuttamisessa häntä avusti hänen oppilaansa nuori Marie-Anne Collot.

Hän teki suurehkoja marmoritöitä, mutta suunnitteli myös posliinisia pienoispatsaita. 

Falconet toimi kuuluisan Sèvresin posliinitehtaan taiteellisena johtajana vuodesta 1757. 

## Valokuvia teoksista

Tiedosto:Falconet-amourmenaçant.jpg|*L'Amour menaçant* 1757, Louvre
Tiedosto:Sèvres Jeune fille trayant une vache.jpg|Nuori tyttö lypsää lehmää, Falconetin Sèvresin tehtaalle suunnittelema posliiniveistos.
Tiedosto:Étienne-Maurice- Falconet-Pygmalion-&-Galatee hermitage-4.jpg|*Pygmalion ja Galatea*, Eremitaasi.
Tiedosto:Étienne-Maurice- Falconet-Pygmalion-&-Galatee hermitage-3.jpg|Yksityiskohta *Pygmalionista ja Galateasta*.


## Lähteet

## Aiheesta muualla
Witchmaster

**Witchmaster** on puolalainen vuonna 1996 perustettu black/thrash metal -yhtye.__NOTOC__

## Diskografia
**Studioalbumit**
*
*
*
*
*
*

**Kokoelma-albumit**
*
*

**EP:t**
*
*

**Split-albumit**
*

**Demot**
*
*
*

## Jäsenet
* Bastis – laulu (2000–)
* Geryon – kitara, laulu (1996–)
* Reyash – laulu, bassokitara (1996-2000, 2003–)
* Inferno – rummut (2000–2006, 2013–)

### Entiset jäsenet
* Shymon – bassokitara (2000–2002)
* Vitold – rummut (1996–2000)
* Necrosodom – sessiobasisti (2002)
* Necrolucas – sessiorumpali (2003)
* Basti – rummut (2006–2013)
* Zaala – rummut (1999, 2011, live)

## Lähteet

## Aiheesta muualla
* 
* Pagan Records: Witchmaster  
* MusicMight: Witchmaster
Harald Andersin

**Harald Andersin** (7. maaliskuuta 1883 Viipuri – 10. maaliskuuta 1936 Helsinki) oli suomalainen arkkitehti. Andersin opiskeli Dresdenin teknillisessä korkeakoulussa vuosina 1904–1905. Arkkitehdin tutkinnon hän suoritti Suomessa Polyteknillisessä opistossa vuonna 1907. Polyteknillinen opisto muuttui yliopistotasoiseksi Teknilliseksi Korkeakouluksi seuraavana vuonna. Tutkinnon suoritettuaan hän siirtyi arkkitehdiksi Yleisten rakennusten ylihallitukseen. 

Vuosina 1909–1917 Andersin toimi Oulun lääninarkkitehtina ja tuolloin hän suunnitteli tärkeimmät rakennuksensa kuten Puistolan asuinkerrostalon Oulun keskustassa. Vuonna 1917 Andersin siirtyi takaisin Yleisten rakennusten ylihallituksen palvelukseen. Andersin erosi virastaan vuonna 1919. Hän toimi tämän jälkeen lähinnä teollisuuden arkkitehtina Oulussa, Kemissä ja Jyväskylässä, kunnes siirtyi asemakaavaopin opettajaksi Teknilliseen korkeakouluun vuosiksi 1925–1936.

## Suunnittelutöitä
### Rakennukset
* Neuvolarakennus, Uusikatu 31, Oulu (1910)
* Puistola, Isokatu 16, Oulu (1910)
* Oulun Osuuskaupan rakennuksia, Pakkahuoneenkatu – päämyymälä (1911), makkaratehdas (1915)
* Karila (entinen kaupparakennus), Karihaara, Kemi (1912)
* Kansan Tahdon konttori, Oulun järjestötalo, Mäkelininkatu 29, Oulu (1913)
* Leipomo- ja lihakaupparakennus, Karihaara, Kemi (1913)
* Iin työväentalo, Iin kirkonkylä (1915)
* Tuiran kirkko, Oulu (1916)
* Schaumanin vaneritehtaan konttorirakennus ja toimihenkilöiden asuinrakennus Lutakko, Jyväskylä (1920–1921)
* Kemi Oy:n asuintaloja, Pajusaari, Kemi (1921–1922)
* Uleå-yhtiön työntekijöiden asuinrakennuksia Varjakansaari, Oulunsalo (1925–1926)
### Asemakaavat

* Yhdessä Albert Richardtsonin kanssa Turun keskustan asemakaavakilpailun vuonna 1906 voittanut kaavaluonnos, jonka pohjalta on useiden muutosten jälkeen toteutunut osittain Martin alue.
* Riihimäen ensimmäinen asemakaavan vuonna 1916
* Uudenkaupungin asemakaava 1920–1922
* Porin yleiskaava 1920-luvun lopulla

## Kuvia rakennuksista

Kuva:Puistola_Oulu_2006_06_12.JPG|Puistola Oulussa
File:Mäkelininkatu 29 Oulu 19400714.tif|Oulun järjestötalo vuonna 1940 
Kuva:Tuira_Church.JPG|Tuiran kirkko


## Lähteet
* Oulun Historiaseuran julkaisuja Studia Historica Tomus I (PT-paino Oy, Oulu, 1967). Esko Järventaus: Oulun lääninarkkitehdit s. 284–301.
* Jatuli XVI (Pohjolan Sanomat Oy, Kemi, 1977). Heikki Matala: Kemi Oy:n rakentamisen historiaa s.384. 
* Pohjois-Pohjanmaan kulttuurihistoriallisesti merkittävät kohteet Osa 1. Pohjois-Pohjanmaan Seutukaavaliiton Julkaisu A:115. (Oulu, 1993) 
* Veikko Paasio: Uudenkaupungin historia, Viides osa 1918 - 1966, s. 87

### Viitteet

## Aiheesta muualla
Razak Pimpong

**Razak Pimpong** (s. 30. joulukuuta 1982 Accra) on ghanalainen jalkapalloilija. Hän pelasi keskikentällä ja hyökkäyksessä. Seuratasolla hän edusti muun muassa tanskalaisia FC Midtjyllandia vuosina 2000–2005 sekä FC Københavnia.

Pimpong oli vuoden 2001 nuorten MM-kisoissa Ghanan joukkueessa voittamassa hopeaa. Hän oli myös Ghanan joukkueessa vuoden 2004 Ateenan olympialaisissa ja vuonna 2006 Saksassa miesten MM-kisoissa, joissa hän pelasi kolmessa alkulohko-ottelussa.

## Lähteet

## Aiheesta muualla
* FC Københavnin profiili
Helppoa kuunneltavaa

__NOTOC__
**Helppoa kuunneltavaa** on YUP-yhtyeen lokakuussa 2004 julkaisema kokoelma-albumi. Se on tuplalevy, joka sisältää kaksikymmentä kappaletta yhtyeen aikaisemmilta levyiltä sekä kolme aiemmin julkaisematonta kappaletta. Uudet kappaleet olivat "Päivä kerrallaan", "Ei mikään vankileiri" ja "Luolamiehet", joista ensiksi mainittu oli tilattu elokuvan Kukkia ja sidontaa soundtrackiksi ja julkaistiin singlenä 27. syyskuuta 2004. Helppoa kuunneltavaa -kokoelman masteroinnista vastasi Minerva Pappi.

Helppoa kuunneltavaa julkaistiin Universal Music Groupin Mercury Recordsin kautta. Korkein albumin saavuttama listasijoitus oli 18. Pian levyn julkaisun jälkeen (25. marraskuuta) YUP julkaisi myös DVD:n *[[Helppoa katseltavaa]]* ja nuottikirjan *[[Helppoa soiteltavaa]]*. 

Albumi ylsi Suomen virallisen listan sijalle 18.

## Kappaleet

### CD 1
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet

## Aiheesta muualla
* ''Helppoa kuunneltavaa'' YUP:n kotisivuilla 
* ''Helppoa kuunneltavaa'' discogs.com -sivustolla
Georgian sotilastie

**Georgian sotilastie** (, ) on Suuren Kaukasuksen ylittävä, Venäjän ja Georgian toisiinsa yhdistävä pohjois–eteläsuuntainen vuoristotie. Sen reitti alkaa Tbilisin ja Kutaisin väliseltä tieltä Mtskhetan luoteispuolelta ja johtaa Pasanaurin ja Stepantsmindan kautta Pohjois-Ossetian Vladikavkaziin.

Georgian sotilastien reitti Kaukasuksen yli on ollut käytössä jo ennen ajanlaskun alkua, mutta nykyisen tien rakensivat venäläiset 1700-luvun lopulla 800 sotilaan voimin. Se menetti suuren osan merkityksestään maiden välisenä yhteytenä, kun rautatie Kaspianmeren rannikkoa pitkin valmistui vuonna 1883. Nykyisin tie muodostaa tärkeän yhteyden Tbilisistä Khevin vuoristoalueelle. Tie on huonossa kunnossa ja talvisin usein osittain suljettu lumen vuoksi.

## Reitti
Georgian sotilastie haarautuu Tbilisin ja Kutaisin välisestä tiestä Mtskhetan luoteispuolella ja johtaa sieltä pohjoiseen Aragvijoen laaksoa pitkin Žinvalin padolle ja Ananuriin. Se kulkee Mtiuletin alueen läpi Pasanaurin vuoristolomakohteen kautta Gudaurin kylään. Tämä 2&nbsp;196 metrin korkeudella merenpinnasta sijaitseva hiihtokeskus on tien varren korkein asuttu paikka. Seuraavaksi se ylittää Džvarin solan, joka on 2&nbsp;379 metrin korkeudessa tien korkein kohta, ja saapuu Khevin vuoristoalueelle Stepantsmindan eli Qazbegin kaupunkityyppiseen taajamaan Terekjoen varrella. Tie seurailee jokilaaksoa Kazbekvuoren itäpuolella Darialin rotkon kautta Venäjän rajan yli pohjoiseen Vladikavkaziin saakka.

## Kulttuuri
Lukuisat venäläiset kirjailijat seurasivat Georgian sotilastietä ja kirjoittivat kokemastaan. Aleksandr Puškin kulki tietä pitkin vuonna 1829; häntä seurasivat Mihail Lermontov, Maksim Gorki, Leo Tolstoi ja Vladimir Majakovski.

## Kuvia

Tiedosto:The road, the first bridge, Groussie (A).jpg|Silta Georgian sotilastiellä 1800-luvun lopussa
Tiedosto:The road, near Passanaur, Groussie (A).jpg|Tie lähellä Pasanauria 1800-luvun lopussa
Tiedosto:Georgian Military Road Krestovy pass IMG 8682 1920.jpg|Džvarin sola toukokuussa
Tiedosto:დარიალის ხეობა (G.N. 2011).jpg|Darialin rotko
Sioni, Georgian Military Road, Khevi, Georgia.jpg
Sioni, Georgian Military Road, Georgia.jpg 


## Lähteet

## Aiheesta muualla

*Exploring the Georgian Military Highway Hidden Europe
Talala

**Talala** on kylä Punkalaitumella Pirkanmaalla. Kylä sijaitsee matkailutienä *Taikayöntieksi* nimetyn Huittinen–Urjala-maantien (Seututie 230) varrella, noin kilometrin keskustasta Urjalan suuntaan. Kylän tunnetuin nähtävyys on talonpoikaismuseo Yli-Kirra, joka on ollut esikuvana  Mauri Kunnaksen Koiramäki-kirjoille. Muutoin kylää hallitsevat maanviljely, pellot ja metsä.

## Historia
Talalan kylän talot sijaitsivat ennen isojakoa nykyisen Yli-Kirran talonpoikaismuseon risteyksen vaiheilla maantien varressa. Isojaon myötä kylän talot (muun muassa Jalli ja Yli-Kirra) siirrettiin hajalleen ja kylän paikalle jäi vain Kirran talo. Uudemmat tilat ovat näiden vanhojen tilojen osia, entisiä torppia tai siirtoväen asutustiloja. Samoin kylässä on useita alun perin tilojen työväelle lohkottuja asuintontteja, niin kuin useimmissa Suomen kylissä.

Kylän kaakkoisosassa oli pieni järvi, joka kuivattiin Haukankosken perkaamisen yhteydessä 1800-luvulla.

Talalan läpi on myös kulkenut vanha Turku–Tampere-tie, josta on vielä osia jäljellä. Tien varrella sijaitsee "Ristikivi", jonka takaa tarinan mukaan ammuttiin 1900-luvun alussa eräs Punkalaitumen isännistä.

## Maantiede
Talalan kylä rajoittuu etelässä, idässä ja pohjoisessa Punkalaitumenjokeen. Pääosa kylästä onkin viljeltyä jokilaaksoa, joka rajautuu metsäiseen saarekkeeseen. Lännessä Talala rajoittuu Punkalaitumen keskustaajamaan Sarkkilaan ja Punkalaidun–Vesilahti-tiehen. 

Jokilaakson pellot ovat pääosin viljelykäytössä. Kylän kaakkoiskulman "Jokiniittulle" syntyy lähes joka kevät tulvajärvi 1800-luvulla kuivatun järven paikkeille. Tulvajärvellä levähtää lukuisia muuttolintuja, kuten joutsenia, kurkia ja hanhia.  Peltojen laidoilta löytyy muutamia savenottoon käytettyjä kaivantoja, *prunneja*, joista voi onkia ruutanoita.

Metsäinen selänne kylän keskiosissa koostuu pääasiassa talousmetsästä, jossa vallitsevana puulajina on kuusi. Alueella on vielä jonkin verran jäljellä vanhaa, lähes luonnontilaista metsää.

Lähikyliä ovat: Sarkkila lännessä, Koskioinen idässä ja  pohjoisessa.
Trevor Bolder

**Trevor Bolder** (9. kesäkuuta 1950 Kingston upon Hull – 21. toukokuuta 2013) oli englantilainen basisti, joka soitti muun muassa Uriah Heepissä, Wishbone Ashissa ja David Bowien taustayhtyeessä The Spiders from Mars.

Bolder syntyi Kingston upon Hullissa ja korvasi vuonna 1971 Tony Viscontin David Bowien taustayhtyeessä. Hän soitti bassokitaraa ja toisinaan trumpettia albumeilla *[[Hunky Dory]]* (1971), *[[The Rise and Fall of Ziggy Stardust and the Spiders from Mars]]* (1972), *[[Aladdin Sane]]* (1973) ja *[[Pin Ups]]* (1973). Bolder on kertonut, että hänen isänsä inspiroi häntä muusikoksi

Vuonna 1976 Bolder liittyi Uriah Heepiin. Hän liittyi siihen uudelleen vuonna 1983 oltuaan vuodesta 1981 lähtien tauolla. Vuosina 1981–1983 Bolder toimi yhtyeessä Wishbone Ash. Hän ehti soittaa vain yhdellä sen levyllä, *[[Twin Barrels Burning]]illa*. 

Bolder on soittanut myös Cybernautsissa, joka soitti David Bowien kappaleita covereina. 

Trevor Bolder kuoli 21. toukokuuta 2013. Hän sairasti haimasyöpää.
## Diskografia
### David Bowie
* *[[Hunky Dory]]* (1971)
* *[[The Rise and Fall of Ziggy Stardust and the Spiders from Mars]]* (1972)
* *[[Aladdin Sane]]* (1973)
* *[[Pin Ups]]* (1973)
* *Ziggy Stardust - The Motion Picture*
* *[[Live Santa Monica ’72]]*

### Cybernauts
* *Cybernauts Live*

### Dana Gillespie
* *Weren't Born a Man*

### Ken Hensley
* *[[Free Spirit]]*
* *[[From Time to Time]]*

### Mick Ronson
* *Slaughter on 10th Avenue* (1974)
* *Play Don't Worry* (1975)
* *Main Man*
* *Memorial Concert*

### The Spiders From Mars
* *Spiders From Mars* (1976)

### Uriah Heep
* *[[Firefly (albumi)|Firefly]]*  (1977)
* *[[Innocent Victim]]*  (1977)
* *[[Fallen Angel]]* (1978)
* *[[Conquest (albumi)|Conquest]]*  (1980)
* *[[Equator]]*  (1985)
* *[[Live in Europe 1979]]* (1986)
* *[[Live in Moscow (Uriah Heepin albumi)|Live in Moscow]]* (live, 1988)
* *[[Raging Silence]]*  (1989)
* *[[Different World (albumi)|Different World]]'  (1991)
* *Sea of Light*  (1995)
* *Spellbinder Live* (live, 1996)
* *Sonic Origami*  (1998)
* *Future Echoes of the Past*  (live, 2000)
* *Acoustically Driven*  (live, 2001)
* *Electrically Driven*  (live, 2001)
* *The Magician's Birthday Party*  (live, 2002)
* *Live in the USA*  (2003)
* *Magic Night*  (live, 2004)
* *Wake the Sleeper*  (2008)
* *Celebration*  (2009)
* *Into the Wild*  (2011)

===Wishbone Ash===
* *Twin Barrels Burning'' (1982)

## Lähteet

## Aiheesta muualla
* Artikkeli Trevor Bolderista Allmusic.comissa
Mäenpää (Punkalaidun)

**Mäenpää** on kylä Punkalaitumen keskiosassa Pirkanmaalla. Mäenpään kylä muodostaa yhdessä Sarkkilan kylän kanssa Punkalaitumen keskustaajaman. 

Kylän keskipisteenä on korkea soramäki, jonka laella sijaitsee näyttävä työväentalo. Kylän keskus sijaitsee mäen kaakkois- ja länsipuolella Huittisiin ja Vammalaan menevien teiden risteyksen läheisyydessä. Kylän halki kulkee Saunaoja, joka laskee etelässä Punkalaitumenjokeen. Mäenpään kylänraitti on ainoa osa Punkalaitumen keskustan läpi kulkevasta tiestä, joka on säästynyt 1970-luvulla suoritetulta remontilta, joka hävitti vanhan Punkalaitumen kylänraitin.

Vuonna 1908 rakennettu Mäenpään työväentalo hallitsee mäeltään kylää ja läheistä jokilaaksoa. Aikansa tyylin mukaan siinä on myös torni. Talo oli aikoinaan kylän työväen kulttuurin keskus. Siellä pidettiin iltamia, tansseja ja näytettiin elokuvia. Nykyään talossa järjestetään diskoja ja satunnaisesti muita tapahtumia. Sitä myös vuokrataan juhlakäyttöön.
Kuvakudos

**Kuvakudos** eli seinäkudos on tavallisimmin kangaspuissa kudottu seinäverho tai muu koristetekstiili. Materiaalina käytetään yleensä villaa, rohdinta ja pellavaa sekä lisäksi muun muassa silkkiä ja metallilankaa. 

Kuvakudosten aiheet otettiin aikanaan yleisimmin Raamatun tapahtumista, pyhimystaruista ja ritarirunoudesta. Ranska oli 1400-luvulla alan johtava maa, ja 1500-luvun vaiheilla painopiste siirtyi Brysseliin. Maineikkaimpia valmistajia ovat olleet ranskalainen *Les Gobelins* -tehdas (josta nimitys gobeliini), Beauvais'n tehdas sekä 1930-luvulla varsinkin J. lurcatin ansiosta uudistunut valmistus Aubussonissa. 

Suomessa on säilynyt muun muassa Wismarissa 1500-luvun loppupuolella kudottu raamatullisaiheinen ns. Uudenkaupungin seinäverho (nyk. Kansallismuseossa). 

1900-luvun vaihteessa alkoivat suomalaiset taiteilijat muun muassa Väinö Blomstedt, Hugo Simberg ja Akseli Gallen-Kallela suunnitella kuvakudoksia. Myöhempien aikojen taiteilijoista huomattavimpia ovat Margareta Ahlstedt-Willandt, Eva Anttila, Dora Jung, Maija Kansanen, Laila Karttunen, Oili Mäki, Irja Mikkola ja Kirsti Rantanen.

## Katso myös
*Bayeux'n seinävaate
Katharina von Bora

**Katharina von Bora** (29. tammikuuta 1499 Lippendorf – 20. joulukuuta 1552 Torgau) oli reformaattori Martti Lutherin vaimo vuodesta 1525 lähtien. Von Bora oli alun perin katolinen nunna, joten naimattomuuslupauksen rikkominen oli jatkoa katolisten käytäntöjen kritiikille. Pariskunta sai kuusi lasta, joiden nimet olivat Hans, Elisabeth, Magdalena, Martti nuorempi, Paul ja Margaretha.

## Lähteet
* Luther.de – Katarina von Bora
### Viitteet

## Aiheesta muualla
Cis-2-buteeni

**Cis-2-buteeni** on eräs buteenin (C4H8) 6:sta isomeeristä. Se on veteen liukenematon. Cis-2-buteenin moolimassa on 56,1&nbsp;g/mol, sulamispiste −139&nbsp;°C, kiehumispiste 4&nbsp;°C, tiheys 0,6&nbsp;g/cm3, itsesyttymislämpötila 324&nbsp;°C ja CAS-numero 590-18-1.

Cis-2-buteenin isomeerisia muotoja ovat 1-buteeni (n-buteeni), trans-2-buteeni, syklobutaani, metyylisyklopropaani ja 2-metyylipropeeni eli isobuteeni.

Cis-2-buteenia esiintyy hiilivetyjen krakkauksessa muodostuvissa kaasuseoksissa ja butaanin dehydrauksen tuloksena. Yhdiste voidaan erottaa 1-buteenista ja isobuteenista yksinkertaisella tislauksella. Cis-2-buteenia käytetään alkylaatin, 2-butanolin, butadieenin ja pentanolien valmistuksessa. Yhdiste myös isomeroituu helposti trans-2-buteeniksi, joka on termodynaamisesti stabiilimpi yhdiste.

## Lähteet

## Aiheesta muualla
* 
* ChemBlink: cis-2-Butene
Starman (kappale)

”**Starman**” on David Bowien vuonna 1972 julkaisema kappale ja single albumilta *[[The Rise and Fall of Ziggy Stardust and the Spiders from Mars]]*. Se lisättiin albumille RCA:n Dennis Katzin toivomuksesta. Alun perin albumille oli tarkoitus tulla cover Chuck Berryn kappaleesta ”Round and Round”, jonka ”Starman” kuitenkin korvasi. Kappale äänitettiin Lontoossa ja singlen b-puolena oli samalle albumille sisältyvä kappale ”Suffragette City”.

”Starman” nousi Britannian singlelistalla kymmenennelle sijalle ja pysyi listoilla yksitoista viikkoa. Se pääsi myös Yhdysvaltain Billboard-listalla 65. sijalle. Singlen menestys toi David Bowielle esiintymisen *[[Top of the Pops]]issa*. 

”Starmanin” kertosäe perustuu löyhästi Judy Garlandin lauluun ”Over the Rainbow” elokuvasta *[[Ihmemaa Oz (vuoden 1939 elokuva)|Ihmemaa Oz]]*. Vaikutteita tuli myös T. Rexin kappaleista ”Telegram Sam” ja ”Hot Love” sekä The Supremesin ”You Keep Me Hangin’ Onista”.

Helmikuussa 1999 brittiläisen Q-lehden lukijat äänestivät ”Starmanin” yhdeksi kaikkien aikojen sadasta parhaasta singlestä. Cover-versioita kappaleesta ovat esittäneet muiden muassa 10,000 Maniacs, Culture Club, Leningrad Cowboys, Bob Downe, The Diamonds, Fredi ja Joe Dolan. 

## Kappaleet
**A-puoli**
#
**B-puoli**
#

## Kokoonpano
* David Bowie – laulu, kitara
* Mick Ronson – kitara
* Trevor Bolder – basso
* Mick Woodmansey – rummut

## Lähteet
John Aloisi

**John Aloisi** (s. 5. helmikuuta 1976) on australialainen entinen jalkapalloilija, ja nykyinen valmentaja. Aloisi valmensi 2012–2013 Australian A-Leaguessa pelaavaa Melbourne Heartia. Kotimaansa lisäksi hän on pelannut urallaan myös Belgiassa, Italiassa, Englannissa ja Espanjassa.

Aloisi kuului Australian maajoukkueeseen vuoden 2004 olympialaisissa, vuosien 1997, 2001 ja 2005 Maanosaliittojen cupissa sekä vuoden 2006 MM-kilpailuissa.

## Seurat

* Adelaide City (1991–1992)
* Standard Liège (1992–1993)
* Royal Antwerp (1993–1995)
* Cremonese (1995–1997)
* Portsmouth (1997–1999)
* Coventry City (1999–2001)
* Osasuna (2001–2005)
* Deportivo Alavés (2005–2007)
* Central Coast Mariners (2007–2008)
* Sydney (2008–2010)
* Melbourne Heart (2010–2011)

## Lähteet